EkBass/fiwiki-20250220-pages-articles huggingface dataset:
Boris Taimitarha

Boris Johannes Taimitarha (15. syyskuuta 1930 Helsinki – 15. lokakuuta 2011 Helsinki) oli suomalainen matkailualan vaikuttaja, joka uransa viime vuosina työskenteli Matkailun edistämiskeskuksen Lontoon-toimiston johtajana, joka vastasi myös MEKin Ranskan, Espanjan ja Italian toiminnoista. Hän oli International Association of Travel and Tourism Professionalsin kansalliskomitean puheenjohtaja. Hänelle on myönnetty Suomen Leijonan ritarikunnan ritarimerkki.Herrasmies oli Lontoossa kuin kotonaan. Kuolleet, Helsingin Sanomat 21.11.2011 s. C 5 Taimitarha oli taustavaikuttajana Lappiin suuntautuvien Concordella tehtävien päivänmatkojen aloittamisessa.Mek.fi (pdf) ==Lähteet== Luokka:Matkailu Suomessa Luokka:Suomalaiset henkilöt Luokka:Vuonna 1930 syntyneet Luokka:Vuonna 2011 kuolleet
HMS Äran

HMS Äran oli Ruotsin laivaston Äran-luokan rannikkopanssarilaiva. == Valmistus == Alus tilattiin lokakuussa 1899 Lindholmenin telakalta Göteborgista. Sen koneiston toimitti Motala. Sopimuksen mukaan aluksen tuli valmistua 26 kuukaudessa. Alus laskettiin vesille 14. elokuuta 1901 kumminaan kuningas Oskar II ja se valmistui 7. syyskuuta 1902.Harris, Daniel G., s. 18 == Palvelus == Alus siirrettiin 1920-luvulla pois rannikkolaivastosta paikalliseskaaderiin oltuaan Ahvenanmaalle määrätyn laivasto-osaston (Tukholman eskaaderi) lippulaivana. Se oli 1933–1939 reservissä, mistä alus siirrettiin modernisoitavaksi, jolloin aluksen ilmatorjunta uudistettiin asentamalla neljä 57 millimetrin ja kaksi 40 millimetrin ilmatorjuntatykkiä sekä kaksi kaksipiippuista 8 millimetrin konekivääriä. Alus sijoitettiin 1942 majoitusalukseksi ja tammikuussa 1945 se sijoitettiin Malmöhön ilmatorjunta- alukseksi. Se poistettiin palveluksesta 13. kesäkuuta 1947 ja myytiin romutettavaksi Marinverkstädernalle Karlskronaan. Alus upposi 1968 Hallandin rannikolla 18 kilometriä Särdalista länteen, kun sitä hinattiin romuttamolle.Hofsten, Gustaf von & Waernberg, Jan s. 120-121 == Lähteet == * * * * * === Viitteet === Luokka:Äran-luokan taistelulaivat Luokka:Ruotsalaiset toisen maailmansodan taistelulaivat
Hanna Sumari

Hanna Maria Sumari (s. 9. toukokuuta 1958 Helsinki) on toimittaja, juontaja ja bloggari. Sumari tuli tunnetuksi Joka kodin asuntomarkkinat -ohjelmasta, jota hän alkoi tehdä yhdessä Remontti-Reiskan kanssa vuonna 1993 MTV3-kanavalle. Asuntomarkkinoiden ohella hän teki vuosina 1994 ja 1996 samalle kanavalle Mökkitalkoot-ohjelmaa, jota esitettiin kesäisin. Divaani oli television ensimmäinen kokonaan kodinsisustukseen perehtynyt ohjelma, jota Sumari toimitti ja juonsi vuosina 1996–1998. Vuosina 2001–2011 hän teki Telvis- palkinnolla (vuonna 2004) palkittua T.i.l.a.-ohjelmaa. Hän on esiintynyt sisustusalan messuilla luennoitsijana. Ennen TV-uraansa hän toimi muun muassa PR-alalla PR- ja viestintätoimisto Promodessa, jonka toimitusjohtajana hän myös toimi. Sumarin harrastuksiin kuuluu muun muassa moottoripyöräily. Harrastuksesta kertoo MTV3 MAX -kanavalle tehdyt Moottoripyöräpäiväkirjat- ohjelmat vuosina 2008 ja 2010. Sumari on myös askartelija, jonka ohjeita on ollut paitsi tv-ohjelmissa myös lehdissä ja alan messuilla. Hän työskentelee myös freelance-toimittajana. Sumari on ollut Suomen kaunein koti -ohjelman tuomarina vuodesta 2013 sekä Suomen kaunein piha -ohjelman tuomarina vuonna 2014. Keväällä 2017 Sumari kilpaili Tanssii tähtien kanssa -ohjelman kymmenennellä tuotantokaudella. Vuonna 2018 syksyllä Sumari esiintyi omana itsenään Salatuissa elämissä parissa jaksossa palkinnonjakajana. Sumari kirjoittaa blogia Apu-lehden verkkosivuille. Sikke Sumari on Hanna Sumarin sisko.http://www.iltasanomat.fi/asuminen/art-1288335320568.html Sumarilla on kolme aikuista tytärtä ja hän on isoäiti. Sumarilla todettiin vuonna 2004 suusyöpä, joka leikattiin onnistuneesti.Ina Kauppinen, Eeva: Hanna Sumari sai pysäyttävän diagnoosin hetkeä ennen tv-kuvauksia – suusyöpä pelasti koko perheen tsunamilta Ilta-Sanomat 27.6.2018, viitattu 27.2.2024 == Lähteet == Luokka:Suomalaiset juontajat Luokka:Suomalaiset toimittajat Luokka:Vuonna 1958 syntyneet Luokka:Elävät henkilöt
Hygriini

Hygriini eli 2-asetonyyli-1-metyylipyrrolidiini (C8H15NO) on pyrrolidiinirakenteen sisältävä alkaloidi. Sitä esiintyy erityisesti kokapensaiden lehdissä ja eräissä Solanales-lahkon kasveissa. Ulkomuodoltaan se on viskoosia keltaista ja pistävänhajuista nestettä. Se on välituote kasvien valmistaessa tropaanialkaloideja.David R. Dalton, Linda M. Mascavage & Michael Wilson: Alkaloids, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 21.11.2011Linda M. Mascavage, Serge Jasmin, Philip E. Sonnet, Michael Wildson & David R. Dalton : Alkaloids, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 06.11.2011 ==Ominaisuudet. biosynteesi ja kemiallinen synteesi== Muiden alkaloidien tavoin hygriini on emäksinen. Kasveissa se esiintyy optisesti puhtaana aktiivisena R(+)-isomeerina. Tämä isomeeri on suoloinaan stabiili, mutta eristettynä rasemisoituu nopeasti. Myös toinen hygriinin isomeereistä (-)-hygriini rasemisoituu nopeasti mahdollisesti avoketjuisen muodon kautta. Kasvit syntetisoivat yhdistettä lähtien ornitiiniaminohaposta, josta muodostuu N-metyyli-Δ1-pyrroliumkationi, joka reagoi asetoetikkahapon tai asetoasetyylikoentsyymi-A:n kanssa Mannich-reaktiolla, jolloin tuotteena muodostuu hygriiniä. Hygriini hapetetaan edelleen ja kasvit tuottavat siitä tropinonia. Hygriinin valmistamiseen synteettisesti on useita tapoja, mutta ne ovat usein monivaiheisia. Yksi tapa valmistaa hygriiniä on γ-metyyliaminobutyraldehydin ja etyyliasetoasetaatin välinen kondensaatioreaktio. Yhdistettä voidaan valmistaa myös käyttämällä lähtöaineena N-metyyliproliinin etyyliesteriä, joka pelkistetään DIBAL:in avulla ketoniksi. Muodostuva yhdiste reagoi (metoksimetyyli)trifenyylifosfoniumbromidin kanssa muodostaen vinyylieetterin, joka hajoaa spontaanisti aldehydiksi. Tämä aldehydi reagoi Grignard-reaktiolla metyylimagnesiumbromidin kanssa, jolloin muodostuu hygroliinia (C8H17NO). Hygroliini hapetetaan hygriiniksi Dess–Martin-perjodinaanilla. == Lähteet == == Aiheesta muualla == *Kyoto Encyclopedia of Genes and Genomes (KEGG): Hygrine *Liber Herbarum II: Luettelo hygriinia sisältävistä kasveista Luokka:Alkaloidit
Almirante Lynch (1912)

Almirante Lynch (runkonumero L) oli Chilen laivaston Almirante Lynch -luokan hävittäjä, joka palveli sekä ensimmäisessä että toisessa maailmansodassa. == Valmistus == Alus tilattiin 1911 J. Samuel White and Companyltä Cowesista Isle of Manilta ja sen köli laskettiin 9. marraskuuta 1911. Alus laskettiin vesille 28. syyskuuta 1912 ja se valmistui 1913. Alus otettiin Chilen laivaston palvelukseen.Chilen laivasto - Almirante Lynch == Palvelus == Almirante Lynch saapui 1914 Chileen aloittaen palveluksensa ja se poistettiin palveluksesta 19. joulukuuta 1945. ==Lähteet== * * === Viitteet === Luokka:Almirante Lynch -luokan hävittäjät (1912) Luokka:Whiten valmistamat alukset Luokka:Chilen toisen maailmansodan hävittäjät
Rovaniemen hirvenpää

Rovaniemen hirvenpää on Rovaniemen Lehtojärveltä järven tuntumasta suosta löydetty 37 senttimetriä pitkä hirvenpääveistos, joka on tehty männystä. Veistos on edelleen hyvässä kunnossa, vaikka puu onkin halkeillut ja alaleuasta puuttuu palanenHuurre, Matti, v. 1998, s. 252. Veistos antaa eloisan kuvan muinaisen metsästäjän kyvystä hahmottaa tärkein metsästyseläimensä. Veistos lunastettiin museovirastolle vuonna 1957 (KM14189). Se on varhaisimpiin kuuluva puinen esine, joka ajoitetaan mesoliittiselle kivikaudelle. ==Arkeologinen viitekehys== Puuveistoksia tai -esineitä on kivikaudelta säilynyt vain muutama. Orgaanisten esineiden säilyttävänä tekijänä on ollut vetinen ja hapeton suoympäristö, joka pysäyttää lahoamisen tehokkaasti tuhansiksi vuosiksi. Myös puun käsittely on edesauttanut säilymistä. Veistoksen pinnasta löytyy jäämiä punamullasta, joka on ilmeisesti ollut sekoitettuna vettä hylkivään rasvaan. Veistoksen kalibroitu ajoitus on 5790 eaa., mikä sijoittaa sen myöhäiseen mesoliittiseen kauteen, mikä tarkoittanee Suomusjärven kulttuuria. Rovaniemi sijaitsee selvästi sen kulttuurialueen sisälläSuomusjärven kulttuurin kartta. Veistoksen kulttuurisidonnaisuudesta ei kuitenkaan ole muita viitteitä kuin sen ajoitus ja sijainti, sillä löydöksen mukana ei tullut muuta materiaalia. On otaksuttu, että veistos oli veneen keulakuvana. Tähän viittaa hirven kaulaan tehty suuri lovi, jolla pää voidaan kiinnittää pystypuuhun. Kaulan sivuilla on lisäksi porattu reiät kiinnitystä varten. Kivikauden kalliokuvissa Vienan Uikujoessa, Kuolan Kanozerossa, Ruotsin Nämforsenissa ja Norjan Altassa on esitetty kookkaita valaanpyyntiveneitä, joissa on hirvenpääkoristeet keulassa. Samoissa kuvissa esiintyy myös hirvenpääsauvoja, joita kuvissa kannetaan joko yksittäin tai veneiden kannella. Myös suomalaisissa kalliomaalauksissa venekuvissa on eläimenpäitä muistuttavat ulokkeet. Veistoksen yläosassa on vielä kolot vaikkapa sarvien kiinnitystä varten. == Katso myös == * Hirvenpääsauva * Lehtojärven Hirvenpää (yhtye) ==Lähteet== * * ===Viitteet=== ==Aiheesta muualla== * * Rekisteriportaali: Lehtojärven hirvenpää * Kolmiulotteinen kuva hirvenpäästä: Hirvenpääkoristeiset veneet * Sivukuva puisesta hirvenpäästä * Suomen taiteen historia: Kivikausi * Grönhagen, Juhani – kommentti hirvenpäästä: Suomen kalliomaalaukset * Selässä sinisen hirven – Kalevalainen runo Väinämöisestä hirviveneessä: 6. runo Luokka:Kivikausi Suomessa Luokka:Esihistorialliset veistokset Hirvenpää Luokka:Suomen patsaat ja veistokset Luokka:Suomen muinaisjäännökset
Ennahda

Ennahda (, ) on tunisialainen islamistinen puolue. Puolue perustettiin 1. maaliskuuta 2011 Tunisian vallankumouksen ja presidentti Zine el-Abidine Ben Alin maastapaon jälkeen, kun sen muodostaminen tuli lailliseksi. Puolueen johtaja on Rašid al-Ghannuši. Puolueen kakkosmies on puoluesihteeri Hamadi Jebali, jonka puolue asetti pääministeriehdokkaaksi vuoden 2011 vaaleihinTunisia's Islamist Ennahda party wins historic poll. BBC 27.10.2011.. 24\. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai 40 % äänistä ja 89 paikkaa, mikä on merkittävästi enemmän kuin yksikään muu puolue. Toiseksi tullut CPR-puolue sai 29 paikkaa. Puolueen johtaja Rašid al-Ghannuši on pitänyt Turkkia mallina demokratiallehttp://www.hurriyetdailynews.com/n.php?n=ennahda-takes-turkey-as- model-for-democracy-democracy-2011-10-27 ja puolue on verrannut itseään Turkin AKP-puolueeseen. Ulkomainen media on korostanut puolueen maltillisuutta.http://www.hs.fi/ulkomaat/Maltilliset+voittivat+Tunisian+vaalit+vastustajat+aloittivat+mellakoinnin/a1305548146957 Puolueen johdossa on myös tuettu Turkkia sen syytettyä Ranskan kansanmurhasta Algeriassa Ranskan parlamentin säädettyä armenialaisten kansanmurhan kieltämisen rangaistavaksi. Puolueen johtaja Fatah Rabiai on vaatinut Ranskaa tunnustamaan joukkomurhat Algeriassa ja pyytämään niitä anteeksi.http://www.hurriyetdailynews.com/algerian-opposition-supports-turkey- on-massacre-claims-.aspx?pageID=238&nid;=10973&NewsCatID;=357 Marraskuun puolivälissä 2011 puolueen pääsihteeri ja pääministeriehdokas nähtiin nettivideolla kertomassa kannattajilleen haluavansa maan kuudenteen kalifaattiin, minkä uskottiin vaikeuttavan hallitusneuvotteluja maallisten puolueiden kanssa. Puolue muodosti hallituksen Ettakatol ja CPR-puolueiden kanssa Hamadi Jebali pääministerinä.http://www.bbc.com/news/world- africa-15830583 Ali Laarayedh valittiin puolueen pääsihteeriksi 2013 ja hän otti myös pääministerin aseman toimittuaan aiemmin sisäministerinä.https://web.archive.org/web/20130903013639/http://www.tunisia- live.net/2013/02/22/ali-laarayedh-appointed-tunisias-new-pm/ Tunisian uusi perustuslaki hyväksyttiin 26.1.2014. Samana päivänä muodostettiin Ennahdan edustajan Mehdi Jomaan johtama väliaikaishallitus.Tunisia sai uuden perustuslain. Yle uutiset 26.1.2014. Viitattu 27.1.2014. Uuden tammikuun 2014 perustuslain jälkeisissä vaaleissa puolue sai 37 % äänistä ja muodosti hallituksen vaalit voittaneen Nidaa Tounes -puolueen kanssa, jonka Habib Essid toimi pääministerinä. Huhtikuussa 2023 Tunisian poliisi pidätti puolueen johtajan Rached Ghannouchin kotoaan. Tämä tapahtui sen jälkeen kun maan presidentti Kais Saied heinäkuussa 2021 hajotti maan parlamentin ja hallituksen, joita hän syytti vallananastuksen suunnittelusta. Ennahdalla oli suurin määrä paikkoja hajotetussa parlamentissa. ==Lähteet== Luokka:Tunisian puolueet Luokka:Islamistiset puolueet
Almirante Condell (1912)

Almirante Condell (runkonumero C) oli Chilen laivaston Almirante Lynch -luokan hävittäjä, joka palveli sekä ensimmäisessä että toisessa maailmansodassa. == Valmistus == Alus tilattiin 1911 J. Samuel White and Companyltä Cowesista Isle of Manilta ja sen köli laskettiin 11. joulukuuta 1911. Alus laskettiin vesille 27. tammikuuta 1913 ja se valmistui tammikuussa 1914. Alus otettiin Chilen laivaston palvelukseen.Chilen laivasto - Almirante Condell == Palvelus == Alus lähti sisaraluksensa Almirante Lynchin kanssa Southamptonista 7. helmikuuta 1914 ja ne saapuivat 22. huhtikuuta Chileen Valparaisoon aloittaen palveluksensa. Se pakotti 11. joulukuuta Falklandin taistelun jälkeen Saksan keisarikunnan laivaston kevyen risteilijän SMS Dresdenin Shollinlahdelta Punta Arenasiin muistuttamalla puolueettomien maiden aluevesillä noudatettavasta 24-tunnin säännöstä.Gardiner, Robert s. 409 Chile oli toisessa maailmansodassa puolueeton, jolloin alus ei osallistunut sotatoimiin. Alus oli kuitenkin koko sodan ajan valmiudessa. Se poistettiin palveluksesta 19. joulukuuta 1945, minkä jälkeen sitä käytettiin ponttoonina. Alus romutettiin vuonna 1955. ==Lähteet== * * === Viitteet === Luokka:Almirante Lynch -luokan hävittäjät (1912) Luokka:Whiten valmistamat alukset Luokka:Chilen toisen maailmansodan hävittäjät
Kongressipuolue (Tunisia)

Kongressipuolue (, , CPR) tai al-Mottamar on tunisialainen puolue. Puolue perustettiin vuonna 2001, mutta se kiellettiin seuraavana vuonna ja sen perustaja Moncef Marzouki oli maanpaossa Pariisissa. Tunisian vallankumouksen jälkeen puolue laillistettiin ja 24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai 29 paikkaa 217:stä ja tuli siten toiseksi islamistisen Ennahdan jälkeen. ==Aiheesta muualla== * http://mottamar.com/ Luokka:Tunisian puolueet
Edistyksellinen demokraattinen puolue

Edistyksellinen demokraattinen puolue (, , PDP) on tunisialainen puolue. Puolue perustettiin 1983 nimellä edistyksellinen sosialistinen kokoomus ja rekisteröitiin 1988. Nykyisen nimensä se otti 2001. Ben Alin aikana se oli laillinen oppositiopuolue. Puolueen puheenjohtaja on Ahmed Nejib Chebbi. Tunisian vallankumouksen jälkeen 24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai 16 paikkaa 217:stä. Kampanjassaan vasemmistoliberaali ja maallistunut PDP kampanjoi etenkin islamistipuolue Ennahdaa vastaan, mutta jäi viidenneksi Ennahdan voitettua ylivoimaisesti.http://blogit.hs.fi/kirjeenvaihtaja/tunisian-vaalit- maltillinen-islamismi-ja-persepolis-elokuva/ == Lähteet == ==Aiheesta muualla== * http://www.pdp.tn/ Luokka:Tunisian puolueet
Työn ja vapauksien demokraattinen foorumi

Ettakatol - Työn ja vapauksien demokraattinen foorumi (, , FDTL) on tunisialainen puolue. Puolue perustettiin 1994 ja rekisteröitiin virallisesti 2002. Puolueen johtaja ja pääsihteeri on Mustapha Ben Jafar. Tunisian vallankumouksen jälkeen 24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai 20 paikkaa. ==Aiheesta muualla== * http://www.ettakatol.org/ Luokka:Tunisian puolueet Luokka:Sosialistiset puolueet
Aridha

al-‘Arīḍah ash-Sha‘biyyah lil-Ḥurriyyah wal-‘Adālah wat-Tanmiyah () tai al- Aridha on tunisialainen puolue. Puolue perustettiin Tunisian vallankumouksen jälkeen 17. maaliskuuta 2011. Sen perustaja on Mohamed Hechmi Hamdi. Tunisian vallankumouksen jälkeen 24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai 26 paikkaa ja tuli siten kolmanneksi. Puolueen perustaja Hechmi Hamdi on miljonääri, joka oli pitkään islamistisen Ennahda-liikkeen jäsen. Hän asuu Lontoossa ja omistaa Al Mustaquilla -satelliittikanavan. Populistiseksi syytetty Hechmi Hamdi lupasi puoli miljoonaa työpaikkaa ja ilmaisen terveydenhoidon ja joukkoliikenteen.http://blogit.hs.fi/kirjeenvaihtaja/tunisian-vaalit- maltillinen-islamismi-ja-persepolis-elokuva/ == Lähteet == Luokka:Tunisian puolueet
Kauppakeskus Stella

Kauppakeskus Stella on Mikkelin keskustassa sijaitseva, Osuuskauppa Suur-Savon omistama kauppakeskus. Kauppakeskus Stella avasi ovensa 11.11.2011 kello 11.11. Stellan kokonaispinta-ala on noin 30 000 neliömetriä jakautuen kolmeen kerrokseen. Stellassa on yli 30 erikoisliikettä mm. Sokos. Kauppakeskuksen sydämenä on avara lasikatteinen kävelykatu, jossa sijaitsee myös perinteinen Mikkelin kauppahalli. Pääsisäänkäynti kauppakeskukseen on historiallisten porttirakennusten välistä, Hallituskatu 3–5. Stellan pohjakerroksesta on kulku Mikkelin Toriparkkiin. == Tietoa kauppakeskuksesta == * kerrospinta-ala n. 30 000 m² * liikkeiden määrä alle 30 * pysäköintipaikkoja: 680, joista katettuja 620 * kauppakeskuksen suunnittelu: Arkkitehtitoimisto Innovarch == Kauppakeskuksen liikkeet == * 24 Pesula * Alko * Amarillo * Apteekki Stella * Babista & Rosso Pizza * Burger King * CafeStella * Cubus * Eurokangas * Finlayson Pop-Up * Gastropub Eino * Glitter * H&M; * Hairlekiini * HupsiStella * Jukurit Shop * Kauppahalli * Life * Luna Living * Marimekko * Mikkelin Klubi *Mysteeri * Pentik * S-market * S-Pankki * Silmäasema * Sinsay * Sokos * Spice Ice by Candy Town * Stadium *Stellan Kukka * Suomalainen Kirjakauppa * Telia * Timanttiset *Tunnin Kuva == Muut palvelut == * Postin pakettiautomaatti * Pakettipiste (Matkahuollon, PostNordin, DHL Expressin sekä Pakettipisteen paketeille) * Kauppahallin omat liikkeet: ** Kotileipomo Siiskonen ** Myymälä- kahvila Bunbum ** Maalaispuoti ** Heinäsen Kalaherkku & Eväsherkku == Lähteet == == Aiheesta muualla == *Kauppakeskus Stellan kotisivut *Kauppakeskus Stella luo uutta ostoskulttuuria Stella Luokka:Savilahti (Mikkeli)
Venus-symboli

Venus-symboli (♀) on ikivanha symbolikuvio, jonka muodostavat ympyrä ja sen alapuolella oleva risti. Symbolin katsotaan alun perin kuvaavan roomalaisten rakkauden ja kauneuden jumalan Venuksen käsipeiliä. Kuviota käytetään Venus- planeetan symbolina muun muassa almanakoissa. Sitä on käytetty myös kuparin symbolina varsinkin alkemiassa, minkä vuoksi se esiintyy myös eräiden kaivosp­aikka­kuntien kuten Outokummun vaakunassa heraldisena symbolina. Nykyisin Venus-symbolin tunnetuin merkitys on sen käyttö naisen tai muun naaraan sukupuolisymbolina, kun taas Mars-symboli (♂) merkitsee miestä tai koirasta. Venus-symbolin Unicode-koodiarvo on U+2640. == Katso myös == * Tähtitieteelliset symbolit == Lähteet == == Aiheesta muualla == Luokka:Symbolit
Mars-symboli

Mars-symboli (♂) on ikivanha symbolikuvio, jonka muodostavat ympyrä ja siitä yläoikealle työntyvä nuolikuvio. Symbolin katsotaan alun perin kuvaavan roomalaisten sodanjumalan Marsin kilpeä ja keihästä. Kuviota käytetään Mars- planeetan symbolina muun muassa almanakoissa. Sitä on käytetty myös raudan symbolina varsinkin alkemiassa. Nykyisin Mars-symbolin tunnetuin merkitys on sen käyttö miehen ja muun koiraan sukupuolisymbolina, kun taas Venus-symboli (♀) merkitsee naista tai naarasta. Mars-symbolia on sovellettu kaupalliseen käyttöön muun muassa ajoneuvovalmistajana tunnetun Volvon logossa. Mars- symbolin Unicode-koodiarvo on U+2642. == Katso myös == * Tähtitieteelliset symbolit == Lähteet == == Aiheesta muualla == Luokka:Symbolit
Gottlieb Pesonius

Gottlieb Leopold Pesonius (15. marraskuuta 1823 Vehkalahti – 26. marraskuuta 1884Aikamasiina-sivulla on kuolinaika virheellisesti 1898.) oli Jyväskylän valtuuston ensimmäinen puheenjohtaja vuodesta 1875 ja Jyväskylän Ylä- alkeiskoulun eli myöhemmän Jyväskylän lyseon ensimmäinen rehtori. Pesonius omisti Koskensaaren ruukin (naulatehtaan) Petäjävedellä.Aikamasiina, Jkl.fi viitattu 21.11.2011Tommila, Päiviö. Jyväskylän kaupungin historia 1837-1965. Osa II, sivu 42. Jyväskylä 1970. Pesoniuksen vanhemmat olivat kirkkoherra Olof Pesonius (k. 1849) ja Anna Katarina Häggroth. Hänen puolisonsa oli vuodesta 1854 Fredrika Sofia Söderström (k. 1904). Hänet on haudattu Jyväskylän vanhalle hautausmaalle.Jyväskylän seurakunta viitattu 21.11.2011 == Huomautukset == == Lähteet == Luokka:Jyväskylän historia Luokka:Suomen koulujen rehtorit Luokka:Suomalaiset opettajat Luokka:Vuonna 1823 syntyneet Luokka:Vuonna 1884 kuolleet
Pesonius

Pesonius on muun muassa seuraavien henkilöiden sukunimi: * Gottlieb Pesonius (1823–1884), Jyväskylän lyseon rehtori ja Jyväskylän valtuuston puheenjohtaja * Veikko Pesonius (1906–1985), suomalainen eversti ja Liiketyönantajain liiton toimitusjohtaja
Theodore Forstmann

Theodore Forstmann (1940–2011) oli yhdysvaltalainen liikemies ja miljardööri. Hän omisti Dr Pepper -juomat, Toppsin ja Gulfstream-lentokoneet sekä International Management Groupin, joka manageroi huippu-urheilijoita. Forbes on arvioinut hänen omaisuudekseen 1,3 miljardia euroa.Yle uutiset ==Lähteet== Luokka:Yhdysvaltalaiset liikemiehet Luokka:Vuonna 1940 syntyneet Luokka:Vuonna 2011 kuolleet
Stella

Stella on tähteä tarkoittava latinan kielen sana. Sanaa käytetään myös seuraavissa merkityksissä: * Stella, naisen etunimi * Stella, joensuulainen yhtye * Kauppakeskus Stella, kauppakeskus Mikkelissä * Stella, tsolpideemin myyntinimi Ihmisille tarkoitettujen lääkevalmisteiden valmisteyhteenvedot ATC- koodin perusteella: N05CF02 Fimea. * Stella Artois, belgialainen olutmerkki * Stella, kunta Italian Liguriassa * L/A Stella, Korppoon ja Houtskarin alueella liikennöivä lautta * Stella, vuosina 1879–1880 lyöty yhdysvaltalainen raha ==Elokuva== * Stella, yhdysvaltalainen elokuva vuodelta 1950 * Stella, kreikkalainen elokuva vuodelta 1955 * Stella, yhdysvaltalainen elokuva vuodelta 1990. ==Sukunimi== ** Andrea Stella (s. 1971), italialainen insinööri ** Antonietta Stella (1929–2022), italialainen oopperalaulaja, sopraano ** Elisa Stella (s. 1933), venezuelalainen näyttelijä ** Frank Stella (1936–2024), yhdysvaltalainen taidemaalari ja kuvanveistäjä ** Simone Stella (s. 1981), italialainen cembalisti, urkuri ja säveltäjä == Katso myös == * Stella Polaris, Pohjantähden latinalainen nimi, jolla on myös muita merkityksiä == Lähteet ==
Valkoselkätikka (kirja)

Valkoselkätikka on Kimmo Martiskaisen kirjoittama ja Kimmo Taskisen kuvittama kirja uhanalaisesta valkoselkätikasta. Teoksen on kustantanut Moreeni. Kimmo Martiskainen on lintuharrastaja, joka on seurannut valkoselkätikan elämää vuosikymmeniä. Kuvat on ottanut lintuja harrastuksekseen valokuvaava Helsingin Sanomien valokuvaaja ja graafikko Kimmo Taskinen, joka on kuvannut vuosia myös mm. autojaJournalisti.fi , viitattu 21.11.2011. Teoksessa on kerrottu valkoselkätikasta lajina: tunnistaminen, ominaispiirteet, levinneisyys, käyttäytyminen ja ravinto. Myös sen elinympäristöä käsitellään. Oma osuutensa on lajin historiasta kaskimaiden linnusta häviäjäksi taistelussa tehometsätaloudelle.Moreeni.fi ==Lähteet== ==Aiheesta muualla== *Teos kustantajan sivustolla Luokka:Tikat Luokka:Kirjat linnuista Luokka:Suomalaiset biologian tietokirjat Luokka:Vuoden 2011 kirjat
Polysorbaatti 80

Polysorbaatti 80 eli polyoksietyleenisorbitaanimono-oleaatti on nonioninen pinta-aktiivinen aine, jota käytetään muun muassa elintarvikkeissa. Polysorbaatti 80:tä valmistetaan kemiallisesti sorbitolin, rasvahappojen (E570) ja etyleenioksidin reaktiossa. Polysorbaatti 80 tunnetaan myös kauppanimellä Tween 80, joka on ICI Americasin rekisteröimä tavaramerkki. Polysorbaatti 80:n E-koodi on E433 ja CAS-numero 9005-65-6. == Turvallisuus == Eurooppalainen syö päivittäin 100 mg polysorbaatti 80:ä ruoan mukana.{Ema M, Hara H, Matsumoto M, Hirata-Koizumi M, Hirose A, Kamata E (January 2008). "Evaluation of developmental neurotoxicity of polysorbate 80 in rats". Reprod. Toxicol. 25 (1): 89–99. } Influenssarokotteissa on yhdessä annoksessa 0,025 mg (eli 25 mikrogrammaa eli 0,000 025 grammaa) polysorbaattia.{Pandemic H1N1 (pH1N1) Influenza Vaccine Quick Reference Guide Winnipeg Regional Health Authority 2009}. Pandemrix-sikainfluessarokotteessa polysorbaatti 80:tä oli 4,86 mg (milligrammaa). Fluarix -kausi-influenssarokotteessa on polysorbaatti 80:tä, mutta määrää ei kerrota valmisteyhteenvedossa. Yleisesti ottaen polysorbaatti 80 on turvallinen ja hyvin siedetty vaikkakin pieni joukko ihmisiä voi olla herkkä tälle ja haitallinen Crohnin tautia sairastaville.{Steele RH, Limaye S, Cleland B, Chow J, Suranyi MG (June 2005). "Hypersensitivity reactions to the polysorbate contained in recombinant erythropoietin and darbepoietin". Nephrology (Carlton) 10 (3): 317–20.}Roberts, Carol L; Keita, A. V.; Duncan, S. H.; O'Kennedy, N.; Soderholm, J. D.; Rhodes, J. M.; Campbell, B. J. (2010-09-01). Vuonna 1984 Yhdysvalloissa 38 keskoslasta kuoli E-Ferol-ravintolisän aiheuttamiin komplikaatioihin (maksan ja munuaisten vajaatoiminta, keuhkotoiminnan huononeminen, trombosytopenia ja askiteksen hengenvaarallinen oireyhtymä). Myöhemmissä tutkimuksissa selvisi, että komplikaatiot johtuivat injektoitavan ravintolisän sisältämästä polysorbaatti 80:sta ja dl-alfa-tokoferolista. Vuonna 1993 tehtyjen eläinkokeiden perusteella polysorbaatti 80:n on epäilty aiheuttavan lapsettomuutta. Vuonna 2007 tehdyissä eläinkokeissa raskaana oleville rotille annettu polysorbaatti 80 alensi selvästi syntyneiden poikasten painoa. Tosin tuossa käytettiin suuria 16,783 ml/kg annoksia, joka ihmisellä vastaisi massiivisia yli kilon polysorbaatti 80 -annoksien nauttimista joka päivä 21 päivän ajan. == Lähteet == == Aiheesta muualla == *E433 - Polyoksietyleenisorbitaanimono-oleaatti (Polysorbaatti 80) – Ruokavirasto *PubChem: Polysorbate 80 *Food Component Database (FooDB): Polysorbate 80 *Kyoto Encyclopedia of Genes and Genomes (KEGG): Polysorbate 80 Luokka:Kolloidikemia
Dion and the Belmonts

Dion and the Belmonts oli New Yorkissa vaikuttanut kvartetti ja teiniyleisön suosikki, jolla oli seitsemän Top 40 -hittiä Yhdysvaltain listoilla 1950-luvun lopulla ja vuonna 1960. Yhtyeen laulusolisti oli tuolloin Dion DiMucci ja levy-yhtiö Laurie Records. Ennen yhteistyötään sekä Dion että Belmonts olivat erikseen newyorkilaisen Mohawk-levymerkin artisteja. Dion and the Belmontsin tunnetuimpia kappaleita on parivaljakko Doc Pomus ja Mort Shumanin tekemä "A Teenager in Love", joka oli yhtyeen ensimmäinen Top 10 -hitti toukokuussa 1959. Korkeimmillaan sen listasijoitus oli viides. Kappaleen nimi oli alkujaan "Great to Be Young and in Love". Yhtyeen kappale "I Wonder Why" on tunnetuimpia doo-wop-kappaleita. Dion siirtyi soolouralle vuonna 1960. 1970-luvun alussa yhtye julkaisi paluualbumin nimeltä Reunion. == Lähteet == * === Viitteet === == Kirjallisuutta == * Blues News N:o 25 s. 8 Luokka:Yhdysvaltalaiset popyhtyeet
Hr. Ms. Sumatra (1921)

Hr. Ms. Sumatra oli Alankomaiden kuninkaallisen laivaston Java-luokan kevyt risteilijä. == Valmistus == Alus tilattiin Koninklijke Maatschappij De Scheldeltä Vlissingenistä, missä köli laskettiin 15. heinäkuuta 1916. Alus laskettiin vesille 29. joulukuuta 1920 ja valmistui 26. toukokuuta 1926.Whitley, M. J. s. 190 == Palvelus == Uransa alun alus oli lähinnä Hollannin Itä-Intiassa, josta se palasi kotimaahan modernisoitavaksi kesäkuussa 1938. Työ kuitenkin viivästyi Espanjan sisällissodan vuoksi, jolloin alus joutui saattuepalvelukseen. Modernisoinnin päätyttyä alus oli koululaivana tehden 1939 kaksi koulutuspurjehdusta, Välimerelle ja Skotlannin rannikolle.Whitley, M. J. s. 191 Toisessa maailmansodassa alus oli lähinnä saattueiden suojaamistehtävissä. Se muun muassa kuljetti Alankomaiden hallitsijaperheen jäseniä Kanadaan. Aluksella havaittujen vikojen vuoksi se ei ollut kelvollinen taistelutehtäviin. Alus upotettiin 9. kesäkuuta 1944 Ouistrehamissa osaksi Gooseperryn aallonmurtajaa, joka suojasi liittoutuneiden rakentamaa Mulberry-satamaa. Aluksen pääaseilla korvattiin Flores-luokan sluuppien tykit, jotka olivat kuluneet käyttökelvottomiksi. == Lähteet == * * === Viitteet === == Aiheesta muualla == Luokka:Java-luokan risteilijät Luokka:Alankomaalaiset toisen maailmansodan risteilijät
Punk Lurex

Punk Lurex (ent. Punk Lurex OK) on tamperelainen melodista, yhteiskunnallisesti kantaa ottavaa 77-tyylistä punkkia soittava bändi. Yhtyeen musiikki on mollivoittoista, melankolista (pop)punkkia. Sanoituksissa puututaan usein yhteiskunnallisiin epäkohtiin ja tuetaan mm. ympäristön- ja eläintensuojelua, suvaitsevaisuutta, tasa-arvoa ja aktiivista kansalaisvaikuttamista. Punk Lurex OK perustettiin vuonna 1993. Alkuperäiskokoonpanossa soittivat basisti-laulaja Tiina Wesslin, kitaristi Riitta Suojanen, kitaristi Juha Helminen ja rumpali Jyrki Siukonen (ks. myös Kollaa kestää). Hiljaiset Levyt -yhtiö julkaisi bändin ensisinglen ”Tappajan silmät/Paalimajassa” vuonna 1994. "Tappajan silmät" on alkujaan The Adverts- yhtyeen kappale "Gary Gilmore's eyes" vuodelta 1977. Vuonna 1995 Juha Helmisen korvasi kitaristi Jari ”Kukka” Kukkaisniemi, ja rumpali Sami Päivärinnan tilalle tuli vuonna 2001 Markku Viippo. Punk Lurex OK toimi aktiivisesti vuoteen 2003, johon mennessä siltä oli ilmestynyt single, 8 kappaleen ep, kolme pitkäsoittolevyä sekä yhteis-ep brittilegenda TV Smithin kanssa. Vuoden 2003 loppupuolella Punk Lurex OK jäi lähes kuusi vuotta kestäneelle tauolle. Bändi palasi keikoille vuoden 2009 Puntala-rockissa. Seuraavana vuonna punk- levyihin erikoistunut Kämäset levyt -yhtiö julkaisi Punk Lurex OK -kokoelmavinyylin, jolle on kerätty bändin biisien parhaimmistoa vuosilta 1994-2003. Vuonna 2012 Punk Lurexilta ilmestyi neljäs pitkäsoitto "Puolesta ja vastaan". Suomessa Punk Lurexin julkaisijana toimii Hiljaiset levyt. Useimmat levyt on julkaistu myös Saksassa, missä julkaisijana on ollut sikäläinen Teenage Rebel Records. Lukuisia Punk Lurexin biisejä on päätynyt myös saksalaisille punk-kokoelmille. Bändi on soittanut useita yhteiskeikkoja TV Smithin kanssa, ja yhteistyö jatkuu edelleen. == Kokoonpano == * Tiina Wesslin (laulu, basso) * Jari Kukkaisniemi (kitara) * Markku Viippo (kitara) * Markus Saastamoinen (rummut) == Diskografia == === Vinyylit === *Tappajan silmät / Paalimajassa (7" single; HIKS-042) 1994 *Veljet, Siskot! (7" EP; Teenage Rebel Records, Saksa) 1995 (yhden kappaleen ero Suomalaiseen cd-ep:hen verrattuna) *Hatut ja Myssyt (LP; Teenage Rebel Records, Saksa) 1997 (samat kappaleet kuin cd-julkaisussa + Nasta kaupunki ja Turhuuden markkinat-kappaleet) *TV Smith & Punk Lurex OK: The Future used to be better (ep) 2000 === CD:t === *Veljet, Siskot! (CD-EP; HILL-021) 1995 *Hatut ja Myssyt (CD; HILL-026) 1996 *Prolex (CD; HILL-031) 1999 *TV Smith & Punk Lurex OK: The Future Used to be Better (CD-EP; HICKS-051) 2000 *Aika Vapaa - Ajatuksia kaikille (CD Hiljaiset Levyt) 2003 *Puolesta ja vastaan (CD Hiljaiset levyt, LP Kämäset levyt) 2012 === Kokoelmat === *Punk Lurex OK 1994-2003 (LP; Kämäset levyt) 2010 === Muilla julkaisuilla === * "Nasta kaupunki"-kappale "Toinen_käsittely_–_kunnianosoitus_Alivaltiosihteerille" tribuuttialbumilla (Hiljaiset levyt 1995). ==Lähteet== *http://www.punkinfinland.net/bands/punklurex *http://hiljaiset.sci.fi/ Luokka:Suomalaiset punkyhtyeet
Bandyliigakausi 2006–2007

Jääpallon Suomen mestaruus kaudella 2006-2007 ratkaistiin kahdentoista joukkueen runkosarjan päätteeksi kahdeksan parhaan pudotuspeleillä. Tornion Palloveikot voitti neljännen perättäisen mestaruutensa. ==Runkosarja== Joukkue O V T H Maalit P Tornion Palloveikot 22 19 1 2 243-64 39 Helsingin IFK 22 17 3 2 110-44 37 Oulun Luistinseura 22 17 2 3 181-82 36 Porin Narukerä 22 14 3 5 126-78 31 Oulun Palloseura 22 11 4 7 155-88 26 Lappeenrannan Veiterä 22 11 3 8 25-94 25 Mikkelin Kampparit 22 10 0 12 105-91 20 Porvoon Akilles 22 6 2 14 78-149 14 Jyväskylän Seudun Palloseura 22 5 1 16 63-149 11 Botnia, Helsinki 22 3 3 16 73-168 9 Veitsiluodon Vastus 22 4 0 18 91-213 8 Warkauden Pallo -35 22 4 0 18 66-204 8 == Puolivälierät == Puolivälierät pelattiin paras kolmesta -systeemillä siten, että ensimmäinen ja tarvittaessa kolmas ottelu käytiin paremmin sijoittuneen kotikentällä. Joukkue #1 Voitot Joukkue #2 Ottelu 1 Ottelu 2 Ottelu 3 Tornion Palloveikot 2–0 Porvoon Akilles 9-2 12-0 - Helsingin IFK 2–1 Mikkelin Kampparit 4-6 6-3 6-0 Oulun Luistinseura 2–0 Lappeenrannan Veiterä 9-4 8-7 - Porin Narukerä 2–0 Oulun Palloseura 7-3 7-2 - == Välierät == Välierät pelattiin paras kolmesta menetelmällä aloittaen paremmin sijoittuneen kotikentällä. Joukkue #1 Voitot Joukkue #2 Ottelu 1 Ottelu 2 Ottelu 3 Tornion Palloveikot 2–1 Porin Narukerä 6-1 5-6 13-4 Helsingin IFK 2–0 Oulun Luistinseura 4-1 5-4 - == Pronssiottelu == Pronssikamppailu jouduttiin keskeyttämään hieman yli puolen tunnin pelaamisen jälkeen tilanteessa 3-3. Jää oli siinä vaiheessa mennyt vaaralliseen kuntoon. Vaihtoehtoina olivat uusintaottelu tai pronssin ratkaiseminen rankkareilla. Joukkueet päätyivät jälkimmäiseen vaihtoehtoon ja Narukerä onnistui neljässä rankkarissa OLS:n kolmea vastaan. Joukkue #1 Tulos Joukkue #2 Oulun Luistinseura 6–7 rl. Porin Narukerä == Loppuottelut == Loppuottelu pelattiin 17. maaliskuuta Haaparannalla. Joukkue #1 Tulos Joukkue #2 Tornion Palloveikot 7–3 Helsingin IFK ==Lopulliset sijoitukset== Sija Joukkue 1\. Tornion Palloveikot 2\. Helsingin IFK 3\. Porin Narukerä 4\. Oulun Luistinseura ==Suomen mestarit== ToPV: Toni Vanha, Mikko Roivainen, Tuomas Mokko, Markku Aarni, Peter Norén, Jari Vaattovaara, Pekka Hiltunen, Jussi Hyry, Paulus Pörhölä, Jussi Karjalainen, Johannes Koivisto, Tommi Haarakoski, Jussi Harjuoja, Antti Ekman, Mika Jussila, Marko Herajärvi, Erkki Koivuranta, Jukka Ohtonen, Kimmo Ohtonen, Mikko Lukkarila, Igor Zolotarev. == Parhaat maalintekijät == Sija Pelaaja Joukkue Maalit 1\. Jari Vaattovaara ToPV 51 Pistepörssin voitti OLS:n Samuli Niskanen 93 pisteellään. ==Lähteet== * IBDB Kauden 2006-07 taulukot * Maali- ja pistepörssin voittajat * Suomen Jääpalloliitto Uutisia ==Aiheesta muualla== * Ajankuvia Oulusta Luokka:Bandyliiga Luokka:Vuoden 2006 jääpallo Luokka:Vuoden 2007 jääpallo
Paikka nimeltä Plaston

Paikka nimeltä Plaston on Erkki Ahosen vuonna 1968 julkaisema tieteisromaani. == Sisältö == Helsinkiläinen biologian ja hyönteistieteen opiskelija Matti on retkellä suoalueella. Hän kohtaa oudon alumiinin värisen kiekon, joka johdattaa hänet tietokoneen ohjaamaan avaruusalukseen. Matti päätyy vieraalle planeetalle Plastonille. Hän toteaa, että täydellinen tekniikka takaa planeetan asukkaille täydellisen hyvinvoinnin ja kaiken tiedon. Plastonin asukkaiden koneet jatkavat edelleen toimintaansa, mutta asukkaat ovat ikään kuin henkisesti taantuneet sikiöasteelle. Tekniikan ylivoimaisuuden vuoksi planeetan asukkaat ovat käyneet tarpeettomiksi, turhautuneet ja jättäneet kaiken keskustietokoneen hoidettavaksi.Aaltonen 1987, s. 16. Piippua polttavassa, planeettaa tarkkailevassa hyönteistieteilijässä voi nähdä Ahosen minähahmoa. Tieteisromaani oli Ahoselle väline, jonka kautta hän pystyi tarkastemaan etäältä kiinnostuksen kohteitaan: teknistymistä, todellisuuden ja yhteiskunnan kehityksen luonnetta. Planeetalla Matti tapaa naisbiologin, joka on noudettu Etelä-Afrikasta. Matti ja nainen rakastuvat. Tuotannolleen ominaisesti Ahonen keskittyy miehen kokemusmaailmaan. Voi tulkita, että nainen jää miehelle ikuisesti tuntemattomaksi. == Vastaanotto == Teos sai hyvän vastaanoton. Matti Rosvall kirjoitti Aamulehdessä: ”Erkki Ahonen on kirjoittanut ensimmäisen suomalaisen vakavasti otettavan tieteisromaanin avartaen kotimaisia käsityksiä ainakin hivenen verran kohti tulevaisuutta, jota suomalainen kirjallisuus ei oikeastaan tunnusta lainkaan tuntevansa.” Science fiction -asiantuntija Jyrki Ijäksen mukaan Paikka nimeltä Plaston antoi lupauksen parempitasoisesta suomalaisesta tieteiskirjallisuudesta. Ahonen säilyi kuitenkin yksin 1970-luvun merkittävimpänä tieteiskirjailijana.Ijäs, Jyrki: Suomalainen tieteiskirjallisuus. Teoksessa Jarmo Aaltosen mukaan Plastonin maailman yhtymäkohdat kirjoitusajan maailmaan ovat ilmeiset. Hänen mukaansa Ahonen näkee teknistyvän maailman vaarana inhimillisyyden katoamisen, mikäli tekniikkaa sovelletaan yksipuolisesti.Aaltonen, Jarmo: Inhimillinen luovuus ja maailmanmalli. Teoksessa Jyrki Ijäs toteaa Ahosen pohtivan elämän kehityskaarta, älyllisen elämän rappion mahdollisuutta ja sen syitä. Vaikka Ahonen ei teoksessaan avaa yhtä monimutkaisia ajatuskuvioita kuin seuraavissa tieteisromaaneissaan, hän saa Plastonista kiintoisan vertailukohteen ihmisen kulttuurin kehitykseen.Ijäs, Jyrki: Suomalainen tieteiskirjallisuus. Teoksessa == Lehtiarvosteluita == * Huhtala, Aarre: Turun sanomat 29.9.1968. * Paavilainen, Matti: Helsingin sanomat 29.9.1968. * Sala, Kaarina: Uusi Suomi 1.12.1968. == Lähteet == Luokka:Suomalaiset tieteisromaanit Luokka:Vuoden 1968 kirjat
Tietokonelapsi

Tietokonelapsi on Erkki Ahosen vuonna 1972 ilmestynyt toinen tieteisromaani. == Sisältö == Auto-onnettomuudessa kuolleen naisen syntymätön lapsi yhdistetään tietokoneeseen. Hallitus on antanut tutkijaryhmälle salaisen tehtävän, jossa sikiön erikoistumaton aivomassa pidetään elossa ja sitä kehitetään. Ahonen käyttää kybernetiikan käsitteistöä. Tutkijoiden mielestä yhteiskuntaa ovat hallinneet liiaksi tunteet, väärät ohjelmoinnit. Kertojaminänä oleva tiedemies kuvaa, kuinka on haluttu pyrkiä sisäerityksen tuottamista intohimoista vapaaseen älyyn. Tietokonelapselle annetaan puhdasta informaatiota, hänestä halutaan johdonmukainen, epäitsekäs päätöksentekijä yhteiskunnalle.Ijäs, Jyrki: Suomalainen tieteiskirjallisuus. Teoksessa == Vastaanotto == Jyrki Ijäs kirjoitti vuonna 1990 ilmestyneessä artikkelissaan suomalaisen tieteiskirjallisuuden historiasta, että Tietokonelapsi ja sitä seurannut Syvä matka ovat uuden kotimaisen tieteiskirjallisuuden merkittävimmät teokset.Ijäs 1990, s. 34. == Lehtiarvosteluita == * Rosvall, Matti: Aamulehti 18.11.1972. * Forsblom, Harry: Helsingin Sanomat 24.12.1972. == Lähteet == Luokka:Suomalaiset tieteisromaanit Luokka:Vuoden 1972 kirjat
Syvä matka

Syvä matka on Erkki Ahosen vuonna 1976 ilmestynyt kolmas tieteisromaani. == Sisältö == Ahonen jatkaa aikaisempien tieteisromaaniensa pohdintoja ottaen aiheekseen ihmisen tajunnan. Teos on juoneltaan yksinkertainen filosofinen romaani. Kaukaisessa tulevaisuudessa ihmiskunta on siirtynyt uudelle tiedostamisen tasolle. Ijäs, Jyrki: Suomalainen tieteiskirjallisuus. Teoksessa == Vastaanotto ja tulkinta == Ahonen edusti tieteiskirjallisuuden filosofista perinnettä. Helsingin Sanomien Tuukka Kangasluoma kirjoitti, että Ahonen poimii käsitteitä laajalta alalta ja kehittelee niitä edelleen: taustasta löytyy yhteiskuntakybernetiikkaa, informaatioteoriaa, kvanttifysiikkaa, tähtitiedettä, biologiaa, psykoanalyysia, uskontotiedettä ja filosofiaa. Syvä matka pohti tietoisuuden merkitystä todellisuuden käsittämisessä. Ensimmäisissä tieteisromaaneissaan ja Kuumatka-päiväkirjassa Ahonen oli kehitellyt käsityksiään todellisuudesta ja yhteiskunnasta, jotka viimeisessä romaanissa ovat muovautuneet valmiiksi.Aaltonen 1987, s. 16. Ahosen tieteisteksteissä toistuu ajatus todellisuuden yleisistä rakenteista ja kehityksen säännönmukaisuuksista. Syvän matkan tulevaisuudessa on tultu uudelle laadulliselle tasolle, jolloin yleiset rakenteet ovat avautuneet ihmiselle. Rakenne on jotain yleistä säilyvyyttä, jota periaatteessa kaikki noudattaa. Suuri ja pieni samastuvat:Aaltonen 1987, s. 27. Ahonen pyrkii kuvailemaan asioita, joille ei nykykielessä ole vielä vastinetta, mikä tekee kirjan tekstistä varsin vaikeatajuista.Aaltonen 1987, s. 30–31. Jossain määrin yksilökeskeisesti ja romanttisestikin Ahonen näkee luovasti ajattelevat henkilöt tiedostajina, jotka avaavat uusia ajattelun suuntia.Aaltonen 1987, s. 31, 33. == Lehtiarvosteluita == * Huotari, Markku: Matka ihmisen historiaan. Aamulehti 29.12.1976. * Koulumies, Jyrki: Erkki Ahonen: Syvä matka. Uusi Suomi 12.9.1976. * Seppä, Antti: Matka ihmisen mieleen. Etelä-Suomen sanomat 8.10.1976. * Ståhlhammar, Leo: Suomenmaa 23.9.1976. == Lähteet == Luokka:Suomalaiset tieteisromaanit Luokka:Vuoden 1976 kirjat
Henrika Ringbom

Henrika Sofia Ringbom (s. 20. lokakuuta 1962 Helsinki) on suomenruotsalainen kirjailija ja kääntäjä. Koulutukseltaan Ringbom on filosofian kandidaatti Helsingin yliopistosta. Henrika Ringbom syntyi ohjelmapäällikkö Lars-Peter Ringbomin ja Stina Gunnel Janssonin perheeseen.Kuka kukin on (Aikalaiskirja) 1978, s. 805. (Viitattu 12.10.2019.) Vuonna 2011 ilmestyi Ruotsissa kustantamon Ellerströms förlag julkaisemana En gynnsam plats för hjärtat, valikoima Mirkka Rekolan runoja Ringbomin ruotsintamina. == Kunnianosoitukset == Romaani Sonjan kertomus sai Svenska litteratursällskapetin (SLS) Granberg- Sumeliuksen palkinnon vuonna 2006. Neljä vuotta myöhemmin SLS myönsi Ringbomin proosarunokokoelmalle Händelser palkinnon Harald ja Jenny Neoviuksen rahastosta. Ringbom sai SLS:n rahastoista palkinnot myös vuosina 1991, 1995 ja 2002. Vuonna 1999 hänelle myönnettiin Längmanska stiftelsenin rahastoista palkinto. Ringbom oli vuonna 2014 ehdolla Runeberg-palkinnon saajaksi teoksella Öar i ett hav som strömmar. Hänelle myönnettiin 2021 valtion viisivuotinen taiteilija-apuraha. == Teoksia == === Runoteoksia === * * * * * * * === Romaaneja === * * == Lähteet == == Aiheesta muualla == * Ringbom Tammen sivuilla. * Henrika Ringbomin runoja Nuoren Voiman Liiton ylläpitämässä verkkoantologiassa Sähköiset säkeet. Luokka:Suomenruotsalaiset kirjailijat Luokka:Vuonna 1962 syntyneet Luokka:Elävät henkilöt
Tariffi

Tariffi ( 'hinnasto', 'tiedonanto, hinnasto') on vahvistettu ja yleensä virallinen maksu- tai hintaluettelo.MOT Kielitoimiston sanakirja 2.0 © Kotimaisten kielten tutkimuskeskus ja Kielikone Oy. Tariffi voi viitata muun muassa kuljetusmaksuihin (seutuliikenteen yhteistariffi) tai tulleihin (tullitariffi). Esimerkiksi tullitariffiluettelon perusteella maahan tuodusta tavarasta kannetaan tulli. Maksuluettelon ohella tariffi voi tarkoittaa myös yksittäistä maksua. == Lähteet == Luokka:Kansainvälinen kauppa
The Astronaut Farmer

The Astronaut Farmer (televisioesityksessä nimellä Unelma avaruudesta) on vuonna 2006 ensi-iltansa saanut draamaelokuva. Michael Polishin ohjaaman elokuvan pääosia esittävät Billy Bob Thornton, Virginia Madsen, Max Thieriot, Jasper Polish, Logan Polish, Bruce Dern ja Bruce Willis. Elokuva ei menestynyt taloudellisesti. Elokuvassa astronauttikoulutuksessa ollut Charles Farmer (Thornton), joka ei koskaan päässyt avaruuteen, alkaa rakentaa omaa avaruusrakettia kotitilallaan Texasissa. Hän onnistuu lopulta mutkikkaiden vaiheiden kautta laukaisemaan sen onnistuneesti. == Lähteet == == Aiheesta muualla == * Luokka:Vuoden 2006 yhdysvaltalaiset elokuvat Luokka:Yhdysvaltalaiset draamaelokuvat Luokka:Warner Brosin elokuvat
Tom Blomqvist

Tom Leonard Blomqvist (s. 30. marraskuuta 1993 Cambridge) on brittiläis- ruotsalainen moottoriurheilija. Hän kilpailee brittiläisellä lisenssillä. Hänen isänsä on 1984 MM-Rallin maailmanmestari Stig Blomqvist. Vuodet 2012–2013 Blomqvist kuului Red Bullin nuorten kuljettajien kehitysohjelmaan. Blomqvist aloitti kilpauransa karting-sarjoissa, jossa hän kilpaili vuosina 2003–2008 voittaen useita mestaruuksia Uudessa-Seelannissa. Vuonna 2009 hän siirtyi kilpailemaan Ruotsin Formula Renault 2.0-sarjaan, ottaen viisi palkintokorokesijoitusta ja yhden voiton 14 ajetusta kilpailusta sijoittuen sarjan loppupisteissä kolmanneksi. Hän sijoittui samana vuonna Formula Renault NEZ Championship-sarjassa niin ikään kolmanneksi. Vuonna 2010 Blomqvist voitti Britannian Formula Renault -sarjan mestaruuden 16-vuotiaana ollen kaikkien aikojen nuorin sarjan mestaruuden voittanut kuljettaja. Vuonna 2010 hän sai Autosport British Club Driver of the Year ja British Racing Drivers’ Clubin Henry Surtees -palkinnon suorituksistaan ja ajotaidoistaan. Vuonna 2011 Blomqvist kilpaili Saksan Formula 3 -sarjassa. Hän loukkaantui EuroSpeedway Lausitzin radalla ajetussa kilpailussa ja joutui jättämään neljä viimeistä kilpailua väliin. Hän sijoittui kuitenkin loppupisteissä kuudenneksi saavuttaen yhden voiton. Vuonna 2012 Blomqvist ajoi Formula 3 Euroseries -sarjassa sijoittuen loppupisteissä seitsemänneksi. Vuonna 2013 Blomqvist ajoi uudelleen perustetussa Euroopan Formula 3 mestaruussarjassa. Hän saavutti kauden aikana kolme kolmossijaa sijoittuen sarjan seitsemänneksi. Vuonna 2014 Blomqvist jatkoi samassa sarjassa. Hän saavutti kuusi voittoa, kuusi paalupaikkaa ja yhdeksän nopeinta kierrosta sijoittuen loppupisteissä sarjan toiseksi. Vuonna 2015 Blomqvist kilpaili DTM-vakioautojensarjassa BMW:n autolla. Hän otti ensimmäisen osakilpailuvoittonsa jo tulokaskaudellaan voitettuaan Oscherslebenissa sunnuntain kilpailun. ==Lähteet== == Aiheesta muualla == * Virallinen kotisivu Luokka:Brittiläiset autourheilijat Luokka:Ruotsalaiset autourheilijat Luokka:Formula E -kuljettajat Luokka:DTM- kuljettajat Luokka:Vuonna 1993 syntyneet Luokka:Elävät henkilöt
Footloose (vuoden 2011 elokuva)

Footloose on yhdysvaltalainen tanssielokuva vuodelta 2011. Se on samannimisen vuoden 1984 elokuvan uudelleenfilmatisointi. Sen pääosissa nähdään Julianne Hough, Kenny Wormald, Dennis Quaid ja Andie MacDowell. Elokuva kertoo nuoresta miehestä, joka muuttaa Bostonista pieneen Etelän kaupunkiin ja protestoi kaupungin tanssikieltoa vastaan. Elokuva julkaistiin Australiassa ja Uudessa- Seelannissa 6. lokakuuta 2011. == Lähteet == == Aiheesta muualla == * Luokka:Vuoden 2011 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset elokuvamusikaalit Luokka:Tanssielokuvat Luokka: Yhdysvaltalaiset uudelleenfilmatisoinnit
Hartela

Hartela on suomalainen rakennusliike, joka on perustettu vuonna 1942. Yritys on yksi Suomen suurimmista rakennusliikkeistä. Hartela sai alkunsa Turussa, kun Emil Hartela ja Vilho Heinonen perustivat Urakoitsijat Oy -nimisen liikkeen. Vuosien kuluessa liikkeen toiminta laajeni ympäri Suomea. ==Lähteet== ==Aiheesta muualla== *Vakkuri, Aaro: Hartela 1942–1992. 1992. ISBN 951-96653-0-7 Luokka: Suomessa toimivat rakennusyritykset
The Bad Touch

The Bad Touch on yhdysvaltalaisen The Bloodhound Gang -yhtyeen singlekappale vuodelta 1999. Musiikkivideossa yhtyeen jäsenet pukeutuvat apinoiksi ja alkavat esittää villejä luontoeläimiä. == Aiheesta muualla == * Metro Lyrics: The Bad Touch * YouTube: Bloodhound Gang - The Bad Touch (VEVO) Luokka:Vuoden 1999 kappaleet Luokka:Yhdysvaltalaiset popkappaleet Luokka:Dance-pop-kappaleet